Source: https://lege5.ro/en/Gratuit/gq2tqmzq/legea-nr-211-2003-pentru-aprobarea-ordonantei-de-urgenta-a-guvernului-nr-174-2002-privind-instituirea-masurilor-speciale-pentru-reabilitarea-termica-a-unor-cladiri-de-locuit-multietajate?d=2020-03-28
Timestamp: 2020-07-05 13:55:48+00:00

Document:
Legea nr. 211/2003 pentru aprobarea Ordonanței de urgență a Guvernului nr. 174/2002 privind instituirea măsurilor speciale pentru reabilitarea termică a unor clădiri de locuit multietajate - Lege5.ro
Legea nr. 211/2003 pentru aprobarea Ordonanței de urgență a Guvernului nr. 174/2002 privind instituirea măsurilor speciale pentru reabilitarea termică a unor clădiri de locuit multietajate
Text publicat în Monitorul Oficial, Partea I nr. 351 din 22 mai 2003.
În vigoare de la 22 mai 2003 până la 11 martie 2009, fiind abrogat prin Ordonanță de urgență 18/2009.
Se aprobă Ordonanța de urgență a Guvernului nr. 174 din 27 noiembrie 2002 privind instituirea măsurilor speciale pentru reabilitarea termică a unor clădiri de locuit multietajate, publicată în Monitorul Oficial al României, Partea I, nr. 890 din 9 decembrie 2002, cu următoarele modificări și completări:
Prezenta ordonanță de urgență instituie măsuri speciale pentru reabilitarea termică a unor clădiri de locuit multietajate și a instalațiilor aferente, realizate după proiecte-tip în perioada 1950-1985, amplasate în zone urbane și racordate la sistemele centralizate de furnizare a energiei termice ale unităților administrativ-teritoriale, în contextul reducerii consumului energetic."
2. La articolul 2, alineatele (2) și (3) vor avea următorul cuprins:
(2) Programele anuale se elaborează de Ministerul Lucrărilor Publice, Transporturilor și Locuinței pe baza priorităților stabilite pe criterii și se aprobă prin hotărâre a Guvernului.
(3) Condițiile de eligibilitate și criteriile de selecție a clădirilor de locuit multietajate ce se includ în programele anuale se stabilesc prin normele metodologice de aplicare a prezentei ordonanțe de urgență."
3. La articolul 2, după alineatul (3) se introduce alineatul (31) cu următorul cuprins:
(31) Principalele criterii luate în considerare la stabilirea priorităților prevăzute la alin. (2) sunt următoarele:
a) vechimea construcției;
b) zona climatică de amplasare;
c) densitatea populației din zona de amplasare;
d) pierderile termice ale construcției."
4. La articolul 8, litera b) va avea următorul cuprins:
b) din bugetele locale, pentru locuințele și spațiile cu altă destinație decât cea de locuință, aflate în proprietatea unităților administrativ-teritoriale sau în proprietatea statului, date în administrare unităților administrativ-teritoriale;"
5. La articolul 9, litera a) a alineatului (1) va avea următorul cuprins:
a) aprobă cu acordul majorității proprietarilor din imobilul supus reabilitării decizia de intervenție și semnează convenția-cadru cu consiliile județene, locale, Consiliul General al Municipiului București și consiliile locale ale sectoarelor municipiului București pentru derularea, în condițiile legii, a acțiunilor pentru reabilitarea termică a clădirii;"
6. La articolul 9, după alineatul (1) se introduce alineatul (11) cu următorul cuprins:
(11) Ratele se pot plăti și în avans față de programul de rambursare stabilit de comun acord cu coordonatorii programelor pentru reabilitarea termică a clădirilor de locuit multietajate."
7. Articolul 12 va avea următorul cuprins:
În termen de 30 de zile de la data intrării în vigoare a legii de aprobare a prezentei ordonanțe de urgență, Ministerul Lucrărilor Publice, Transporturilor și Locuinței va elabora normele metodologice de aplicare a acesteia, pe care le va supune spre aprobare Guvernului."
Această lege a fost adoptată de Senat în ședința din 10 aprilie 2003, cu respectarea prevederilor art. 74 alin. (2) din Constituția României.
Această lege a fost adoptată de Camera Deputaților în ședința din 15 aprilie 2003, cu respectarea prevederilor art. 74 alin. (2) din Constituția României.
București, 16 mai 2003.
Lege Online · 5.0.2.699 - 02.07.2020 12:27 Copyright © 2020 Indaco Systems. All rights reserved. App icons by icons8.

References: articolul 2
 articolul 2
 articolul 8
 articolul 9
 articolul 9
 Articolul 12